CELEX: 32013D0416
Language: lt
Date: 2013-07-31 00:00:00
Title: 2013/416/ES: 2013 m. liepos 31 d. Komisijos įgyvendinimo sprendimas, kuriuo dėl gyvūnų sveikatos sertifikato, naudojamo pakartotinai į Europos Sąjungą įvežant registruotus arklius lenktynėms, varžyboms ir kultūros renginiams po jų laikino, trumpesnio nei 30 dienų eksporto laikotarpio, pavyzdžio iš dalies keičiamas Sprendimo 93/195/EEB II priedas (pranešta dokumentu Nr. C(2013) 4850)  Tekstas svarbus EEE

2.8.2013   
            
            
               LT
            
            
               Europos Sąjungos oficialusis leidinys
            
            
               L 206/9
            
         KOMISIJOS ĮGYVENDINIMO SPRENDIMAS
   2013 m. liepos 31 d.
   kuriuo dėl gyvūnų sveikatos sertifikato, naudojamo pakartotinai į Europos Sąjungą įvežant registruotus arklius lenktynėms, varžyboms ir kultūros renginiams po jų laikino, trumpesnio nei 30 dienų eksporto laikotarpio, pavyzdžio iš dalies keičiamas Sprendimo 93/195/EEB II priedas
   (pranešta dokumentu Nr. C(2013) 4850)
   (Tekstas svarbus EEE)
   (2013/416/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos direktyvą 2009/156/EB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą (1), ypač į jos 19 straipsnio b punktą,
   kadangi:
   
               (1)
            
            
               1993 m. vasario 2 d. Komisijos sprendimu 93/195/EEB dėl gyvūnų sveikatos reikalavimų ir veterinarinio sertifikavimo pakartotiniai įvežant registruotus arklius lenktynėms, varžyboms ir kultūriniams renginiams po jų laikino eksporto (2) nustatyti keli gyvūnų sveikatos sertifikatų, naudojamų pakartotinai į Sąjungą įvežant laikinai į trečiąsias šalis eksportuotus registruotus arklius, skirtus dalyvauti lenktynėse, varžybose ir kultūros renginiuose, pavyzdžiai;
            
         
               (2)
            
            
               to sprendimo II priede nustatytas gyvūnų sveikatos sertifikato, skirto pakartotinai į Europos Sąjungą įvežti registruotus arklius lenktynėms, varžyboms ir kultūros renginiams po jų laikino, trumpesnio nei 30 dienų eksporto laikotarpio, pavyzdys;
            
         
               (3)
            
            
               2007 m. balandžio 16 d. Komisijos sprendimu 2007/240/EB, nustatančiu naujo pavyzdžio veterinarijos sertifikatus, taikomus į Europos bendriją importuojant gyvus gyvūnus, gyvūnų spermą, embrionus, kiaušialąstes ir gyvūninės kilmės produktus, remiantis, inter alia, Sprendimu 93/195/EEB (3), nustatytas standartinis gyvūnų sveikatos sertifikato pavyzdys;
            
         
               (4)
            
            
               Sprendimo 93/195/EEB II priede pateiktą gyvūnų sveikatos sertifikato pavyzdį būtina pritaikyti prie Sprendime 2007/240/EB pateikto pavyzdžio;
            
         
               (5)
            
            
               be to, Sprendimo 93/195/EEB su pakeitimais, padarytais 2010 m. balandžio 30 d. Komisijos sprendimu 2010/266/ES, kuriuo iš dalies keičiamos sprendimų 92/260/EEB, 93/195/EEB, 93/197/EEB ir 2004/211/EB nuostatos dėl registruotų arklių importo iš tam tikrų Kinijos teritorijų ir suderinami tam tikrų trečiųjų šalių pavadinimai (4), II priedą būtina pataisyti siekiant užtikrinti teisinį aiškumą;
            
         
               (6)
            
            
               todėl Sprendimą 93/195/EEB reikėtų atitinkamai iš dalies pakeisti;
            
         
               (7)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 93/195/EEB II priedas pakeičiamas šio sprendimo priedo tekstu.
   2 straipsnis
   Pereinamuoju laikotarpiu iki 2013 m. spalio 1 d. valstybės narės toliau leidžia pakartotinai įvežti į Sąjungą registruotus arklius lenktynėms, varžyboms ir kultūros renginiams po jų laikino, ne ilgesnio nei 30 dienų eksporto į trečiąsias šalis laikotarpio, jei kartu pateikiamas veterinarijos sertifikatas, išduotas ne vėliau kaip 2013 m. rugsėjo 21 d. pagal Sprendimo 93/195/EEB II priede prieš šiuo sprendimu padarytus pakeitimus nustatytą pavyzdį.
   3 straipsnis
   Šis sprendimas skirtas valstybėms narėms.
   
      Priimta Briuselyje 2013 m. liepos 31 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 192, 2010 7 23, p. 1.
   
      (2)  OL L 86, 1993 4 6, p. 1.
   
      (3)  OL L 104, 2007 4 21, p. 37.
   
      (4)  OL L 117, 2010 5 11, p. 85.
   
      PRIEDAS
      
         
            „II PRIEDAS
            
               GYVŪNŲ SVEIKATOS SERTIFIKATAS
            
            
               naudojamas pakartotinai į Europos Sąjungą įvežant registruotus arklius lenktynėms, varžyboms ir kultūros renginiams po jų laikino, ne ilgesnio nei 30 dienų eksporto laikotarpio